IPLમાં આજે બે કિંગ્સ એટલે કે, કિંગ્સ ઈલેવન પંજાબ અને ચેન્નઈ સુપર કિંગ્સ વચ્ચે જંગ થશે. મોટા નામોથી સજ્જ આ બંને ટીમો વચ્ચેની ટક્કર જોરદાર રહેશે તેવી પ્રેક્ષકો આશા રાખી રહ્યાં છે. અત્યાર સુધી રમાયેલી 10 સીઝનમાં એકસાથે રમેલા ધોની અને અશ્વિન પહેલીવાર સામ-સામે ટકરાતા જોવા મળશે. અશ્વિન આ વખતે કિંગ્સ ઈલેવન પંજાબનો કેપ્ટન બન્યો છે, જ્યારે ધોની 2 વર્ષ બાદ IPLમાં પાછી ફરેલી ચેન્નઈ સુપરકિંગ્સની કમાન સંભાળી રહ્યો છે.